3 
aut splendore et colore amoeno cubiculorum parietes exor 
nauisse; quae vero ad vitae victusque rationem pertineant, et 
quae luculente vitae communis vsui et ruralibus negotiis 
plurimum vtilitatis et cogitationi maxime notabilia, et iucun- 
dissima quaeque suppeditarent, ea omni modo negligere 
videantur. Et vero si ad entomologorum scientiam nihil 
> 
aliud poscendum est, quam insectorum aliquot imagines et 
staturam, quae vel adeo e sola pictura cognosci potest, 
imaginatione et memoria tenuisse , nomina didicisse: fatendum 
erit, aut istos non bene de disciplina sua mereri, aut hanc 
ipsum parum habere commodi et communis vtilitatis. Ne- 
que tamen ex altera parte reticere possumus, esse entomo- 
logiae studium , inprimis, si quis omnium classium habitum 
et indolem perscrutari tentauerit, et molestia laboreque ple- 
num et ambitu infinitum; adeo vt vel botanicorum labores 
valde superet. Quis enim est, qui non obstupescat fere, in 
Faunae Germanicae, quae dicuntur, initiis, solorum insecto- 
rum coleopterorum duo fere millia specierum recenseri, 
eorumque numerum iudies augeri; quum tamen eorum agmen 
a papilionum copia forte superari , ab aliorum classium civi- 
bus fere aequari noverit? quis est, quin sordida et deserta 
loca, quibus insecta quaerere et obseruare, vel adeo domi 
suae nutrire oportet, intrare aut penes se pati recuset? quis 
A 2 
